**Ministru kabineta rīkojuma “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) (turpmāk – anotācija) kopsavilkums nav aizpildāms.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. - 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 4. augustā plkst. 18:10 pēc vietējā laika (15:10 GMT) Libānas galvaspilsētas Beirūtas ostas rajonā nogranda divi spēcīgi sprādzieni. Otrais sprādziens raidīja debesīs milzīgu oranžu uguns bumbu, kurai sekoja triecienvilnis, kas izpostīja ostu un ēkas tās apkārtnē. Sprādzienu rezultātā ir gājuši bojā vairāk nekā 100 cilvēki, un mirušo skaits turpina pieaugt. Vēl vismaz 100 cilvēki ir aprakti gruvešos un 5000 ievainoti, tostarp ANO miera spēku UNIFIL un Vācijas vēstniecības darbinieki. Sprādzieni nodarījuši lielus zaudējumus infrastruktūrai, tostarp ostai, ēkām, atstājot aptuveni 300 tūkstošus cilvēku bez pajumtes, slimnīcām, lidostas terminālim un ANO miera spēku UNIFIL kuģim. Jordānijas seismologi sprādzienu radīto satricinājumu pielīdzināja 4,5 magnitūdu stiprai zemestrīcei pēc Rihtera skalas. Eksplozija bija jūtama Kiprā. Sprādzienu iemesls pašlaik nav skaidrs. Libānas premjerministrs Hasans Dijābs paziņoja, ka ir eksplodējušas 2750 tonnas lauksaimniecības mēslojuma amonija nitrāta, kas sešus gadus glabājās kādā ostas noliktavā. Pašlaik ir uzsākta incidenta izmeklēšana, kuras rezultāti ir gaidāmi tuvāko dienu laikā.Libānas Nacionālās aizsardzības padome pasludināja Beirūtu par katastrofas zonu, un premjerministrs H. Dijābs lūdza starptautisku palīdzību. Libānas valdība, izmantojot Ziemeļatlantijas līguma organizācijas Eiroatlantijas katastrofu reaģēšanas un koordinēšanas centra un Eiropas Savienības Ārkārtējo situāciju reaģēšanas un koordinēšanas centra, kā arī diplomātiskos kanālus, ir vērsusies pēc palīdzības, lūdzot šādu atbalstu: izmeklētāju komanda, kas apzinātu iespējamo ķīmisko piesārņojumu, individuālie aizsardzības līdzekļi ķīmiskajiem incidentiem, ugunsdzēšana, individuālie aizsardzības līdzekļi un aprīkojums medicīnas darbiniekiem pirmās palīdzības sniegšanai, augstas izšķirtspējas satelīta attēli postījumu apzināšanai, kā arī medicīnas preces un iekārtas (saites, kompreses, cimdi, šķēres, ķirurģiskie piederumi un instrumenti, termometri, šļirces, adatas, reanimācijas somas u.c.) un visa veida medikamenti, ķīmiskā piesārņojuma necaurlaidīgi individuālie aizsardzības līdzekļi (respiratori, kombinezoni, cimdi).Libāna ir Tuvo Austrumu reģiona stabilitātei nozīmīga valsts, kam ir potenciāls kļūt par patvēruma meklētāju plūsmas avotu Eiropas Savienības virzienā. Tajā ir pasaulē augstākais patvēruma meklētāju īpatsvars. Katrs ceturtais Libānas iedzīvotājs ir patvēruma meklētājs. Kopš 2011. gada Sīrijas krīzes sākuma Libāna ir uzņēmusi 1,5 miljonus Sīrijas bēgļu, kuri pašlaik veido 30% no valsts kopējā iedzīvotāju skaita. Tie pievienojas valstī mītošajiem tūkstošiem palestīniešu bēgļu, kuri tur sāka ieceļot no 1948. gada kara palestīniešu teritorijās. Libāna jau ilgi cieš arī no smagām finansiālām problēmām un augsta bezdarba līmeņa, it īpaši jauniešu vidū. Libāna ir valsts ar trešām lielākajām parādsaistībām pasaulē attiecībā pret IKP (158% 2018. gadā). 2016. gadā valsts ārējā parāda dzēšanai tika izmantoti 48% no valsts budžeta. No šīs situācijas visvairāk ir cietuši Libānas sociāli neaizsargātākie iedzīvotāji, tostarp, bēgļi. 2019. gada 17. oktobrī Libānā sākās masu protesta demonstrācijas pret valdības priekšlikumu ieviest nodokli ziņapmaiņas lietotnēm, piemēram, “WhatsApp”. Laika gaitā demonstranti sāka apsūdzēt valdību nemākulīgā valsts vadīšanā, nodokļu maksātāju naudas izšķērdēšanā un korupcijā, pieprasot visaptverošu politiskās sistēmas reformēšanu, kā rezultātā tika nomainīta valdība, bet protesti vēl joprojām turpinās.Izvērtējot Latvijas pašreizējās iespējas, tika secināts, ka visātrākā un efektīvākā palīdzība Libānai būtu finansiāls atbalsts, tādēļ ierosinām veikt iemaksu 50 000 (piecdesmit tūkstoši) *euro* apmērā Libānas Sarkanajam Krustam.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 50 000 | 0 | 0 | 0 | 0 | 0 |
| 2.1. valsts pamatbudžets | 0 | 50 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -50 000 | 0 | 0 | 0 | 0 | 0 |
| 3.1. valsts pamatbudžets | 0 | -50 000 | 0 | 0 | 0 | 0 | 0 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +50 000 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Līdzekļus plānots pārskaitīt Libānas Sarkanajam Krustam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumus 50 000 *euro* apmērā sedz no valsts budžeta programmas 02.00.00 “Līdzekļi neparedzētiem gadījumiem” |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Ārlietu ministra vietā –

Ministru prezidents A. K. Kariņš

Balcare, 67015971

aija.balcare@mfa.gov.lv